આયુષ મંત્રાલય ડેન્ગૂથી બચાવ માટે દવા પણ બનાવી રહી છે. આ મામલે આર.કે.મનચંદાએ જણાવ્યું કે હોમ્યોપેથીમાં એવી દવા બનાવવામાં આવી છે જેના સેવનથી ડેન્ગૂ જેવી બિમારીનો ખતરો ઓછો થાય. એક આંકડા મુજબ દેશ ભરમાં 618 હોસ્પિટલો અને સ્વાસ્થય કેન્દ્રો પર ડેન્ગૂ અને ચિકનગુનિયાની તપાસ સાથે ઇલાજની પણ સુવિધા ઉપલબ્ધ છે. અને આ તમામ માટે સરકારી મદદ પણ લેવામાં આવે છે. પણ તેમ છતાં બિમારીઓ પર કાબુ મેળવવામાં નથી આવ્યો. ગુજરાતમાં પણ દર વખતે ડેન્ગૂ અને મલેરિયા અને ચિકનગુનિયા જેવી બિમારી અનેક લોકોનો ભોગ લે છે. અને સરકાર દ્વારા પણ આ મામલે ખર્ચો કરવામાં આવતા દર વર્ષે આ બિમારીઓના દર્દીઓનું પ્રમાણ વધે છે. જે ચિંતાજનક વાત છે.